Anak ning Arenas

Ing Anak ning Arenas metung yang Kapampangan watas.

Talambie

Ing Anac Ning Arenas mibait ya qng Baryu Arenas, Arayat ketang Eneru 8, 1956. Ing pengari nang lalaki (Binu), 
a metung Ortelanu, taal yang tubu qng Arenas. Ing pengari na 
namang babai (Aning), a magmantining malating tindaan keng 
bale kanitang kasalungsungan nang daragul, tubu yang Magalang.

Megumpisa yang misulat poesiang Capampangan iniang sinulat ne 
ing “Corido Ning Arenas” quetang 2007, ing istorya ning 
baryung quebaitan na at ding queyang cabaryu. 

Meingganyu yang lalung sumulat caibat nang mequi-agum queng  
Academia Ning Amanung Sisuan, International (ANASI) a pinundar 
at panimunuan nang Ernesto C. Turla, quetang Marso 30, 2009, 
queng pangumbira nang Tang Ernie Turla mismu. Canita ne 
megumpisang sinulat para qng amánung Kapampángan, inspiradu queng 
kapagnasan nang abalu neng masalese ing Amanung Menan. 

Aquilala neng minuna y Tang Ernie Turla queng YouTube quetang 
Marso 15, 2009, pauli ning panintunan ne ing original a 
misulat queng "Ecu Pa Quelinguan", nung sanung guewa nang 
padrun queng sinulat nang hawig a canta, "Iniang Malati Cu". 

Nanung pangapamulala na at pangapaquirut iniang abalu nang 
ing misulat pala queng alang kamatayang canta alang aliwa 
nune ing cabaryu na at cumpari nang Tatang na - ing meangubie 
Poeta Antonio Canlas y Guevarra.

Aquilala ne mu naman ing Columnista keng diyariu, y Poeta
Felix M. Garcia, a akaluguran na at meging maganacang 
tala-payul keng makasactung sukad at rima ning pamamoesia.

Idulu nala at inspirasyun ning Anac Ning Arenas ding melapupuring
Poeta Jose M Gallardo ning Candaba at Poeta Bernardino Muldong
ning Sta. Ana, manibat pa ketang decada 60, nung nu da la alang
salang pakirandaman mitata keng Crissotan qng DZAB iniyang
panaun a'itang kasalukuyan na pang magaral keng elementarya.

Ding kayang kinudta
Ding Poeta
Ing Ortelanu

Ding talasúlat a Filipínu
 Kapampangan Watas